 

**בבית הדין הצבאי המחוזי**

**במחוז שיפוטי מטכ"ל**

**בפני כבוד סגנית הנשיא**: **סא"ל סיגל טורג'מן חזן**

בעניין: התובע הצבאי (ע"י ב"כ, קמ"ש תהל ברון)

 נגד

הנאשם:X/XXX טוראי ר' ח' (ע"י ב"כ, סרן חן יצחק)

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 21.07.2022 ועד יום 14.11.2022 למשך 117 ימים, בהתאם לכתב האישום המתוקן ולפרטים הנוספים.

**ניתנה היום, כ' בטבת תשפ"ד, 01.01.2024, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**סגנית הנשיא**

**גזר-דין**

**החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 117 ימים עד להתייצבותו.**

לאחר שהתייצב הביע רצונו להשתלב במסגרת בית הדין המשלב. הוא השלים את ההליך בהצלחה, לשביעות רצון מפקדיו וללא עבירות משמעת כלל. ביום 24.12.2023 השלים את השירות החובה ומיד למחרת התחיל בשירות מילואים בתנאי מלחמה.

התהליך שעבר החייל מעורר הערכה ובית הדין מברך אותו על סיום השירות ועל סיום ההליך.

בנסיבות המתוארות, מצאתי את הסכמת הצדדים לתיקון כתב האישום והסתפקות בעונש מותנה ראויה והחלטתי לאשרה.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, כ' בטבת תשפ"ד, 01.01.2024, והודע בפומבי ובמעמד הצדדים.**

**\_\_\_\_\_\_\_\_\_\_\_**

**סגנית הנשיא**

 **נערך על ידי:ג.ח**

**בתאריך:25.1.2024**

**חתימת המגיה :סגן שיר בן-ארמון**